OpenLLM-France/wikimedia huggingface dataset:
# Esquerra Unida

«Esquerra Unida» té aquests significats:
* Esquerra Unida (Espanya), organització política espanyola formada l'any 1986 com a coalició de diferents partits d'esquerra i republicans, essent el membre més representatiu el Partit Comunista d'Espanya
* Esquerra Unida i Alternativa (EUiA), coalició d'esquerres socialista fundada el 1998, republicana federal, anticapitalista, ecologista i feminista d'àmbit català escindida de la coalició Iniciativa per Catalunya Verds
* Esquerra Unida de les Illes Balears, federació d'Izquierda Unida a les Illes Balears
* Esquerra Unida del País Valencià (EUPV), federació d'Izquierda Unida al País Valencià
* Esquerra Unida - L'Entesa, coalició política formada al País Valencià per Esquerra Unida del País Valencià amb Els Verds del País Valencià, Izquierda Republicana i Esquerra Valenciana
* Esquerra Unida del País Valencià (històric), partit valencianista fundat el 1981 i que acabaria integrant-se a la Unitat del Poble Valencià (UPV).
* Esquerra Unida de la Comunitat de Madrid, federació d'Izquierda Unida a la Comunitat de Madrid
# Adolfo Vilafranca Bosch

Adolfo Vilafranca Bosch és un empresari i polític balear.
Fou president de l'Associació d'Empreses del Polígon Industrial i d'Industries Auxiliars del Calçat. També fou diputat pel Partit Popular a les eleccions generals espanyoles de 1989 i 1993. Ha estat vocal de la Comissió d'Indústria, Obres Públiques i Serveis (1989-1996) i Secretari Segon de la Comissió d'Infraestructures i Medi Ambient del Congrés dels Diputats.

## Referències

* ↑ Fitxa del Congrés dels Diputats (castellà)
* ↑ «La dirección insular del PP apuesta por la continuidad de Grau en el Congreso » Local » Noticias » Ultima Hora Menorca».
# Juba (ciutat)

Juba (en àrab جوبا, Jūbā) és la capital del Sudan del Sud. Està a la riba del Nil Blanc és també la capital de l'estat sudanès d'Equatòria central.

## Població

La població estimada (basant-se a analitzar fotos aèries) per a l'any 2005 és de 163.442 habitants i per al 2006 de 250.000 habitants. Hi va haver un cens al Sudan l'any 2008 però els resultats van ser rebutjats pel govern autònom de Sudan del Sud. Juba és una de les ciutats del món de creixement més ràpid i el seu desenvolupament està basat en el petroli i l'arribada de treballadors xinesos.
Creixement de la població:
| Any | Població |
| 1973 (cens) | 56,737 |
| 1983 (cens) | 83,787 |
| 1993 (cens) | 114,980 |
| 2005 (estimació) | 163,442 |
| 2008 (estimació) | 250,000 |

## Clima

Clima tropical, l'estació humida va de març a octubre.

## Història

Al segle xix prop de Juba, a Gondokoro, s'hi va establir una estació de correus i una missió. Era el lloc més al sud d'una guarnició militar turca que en gran part van emmalaltir de malària i d'altres febres que eren dominants a la regió. Gondokoro també va ser la base de l'explorador Samuel Baker entre 1863 i 1873.
El 1922, un petit nombre de comerciants grecs s'hi establiren i construïren el districte comercial de la ciutat.
De 1899 a 1956, Juba va ser administrada pels britànics des de la seva colònia d'Egipte i intentaren unir Sudan amb Uganda però desistiren de fer-ho per la Conferència de Juba de 1947.
El 2005, Juba passà a ser capital de la regió semiautònoma de Sudan del Sud, en comptes de la ciutat de Rumbek que s'havia proposat inicialment.
Amb l'arribada de la pau després de la guera civil sudanesa les Nacions Unides incrementaren la seva presència a Juba, i s'hi establí l'oficina OCHA per la coordinació dels afers humanitaris.

## Infraestructures

Hi ha un port fluvial al Nil; abans de la guerra civil hi havia autopistes que connectaven Juba amb Kenya, Uganda i la República Democràtica del Congo, que van reparar l'ONU i el govern del Sud del Sudan. Té aeroport,(JUB/HSSJ).
Està en obres un ferrocarril en direcció a Gulu, Uganda.

## Negocis

Els tres bancs comercials del Sudan del Sud s'anomenen Buffalo Commercial Bank, Ivory Bank i Nile Commercial Bank, amb seu a Juba. També hi ha sucursals de bancs d'Uganda i Kenya.

## Referències

* ↑ Isaac Vuni «South Sudan parliament throw outs census results». Sudan Tribune, 08-07-2009. Arxivat 2014-07-12 a Wayback Machine.
* ↑ Estimated Population In 2006
* ↑ To The Heart Of The Nile: Lady Florence Baker and the Exploration of Central Africa, per Pat Shipman
* ↑ «Gulu - Juba Railway In The Offing». Arxivat de l'original el 2011-10-07. [Consulta: 9 gener 2011].
* ↑ «NIC Expands Into Sudan». Arxivat de l'original el 2009-05-16. [Consulta: 9 gener 2011].
# Libèl·lula alcista

Una Libèl·lula alcista (en anglès: Bullish Dragonfly Doji; en japonès: tonba) és, en gràfics d'espelmes, una variant del doji formada per una única espelma que indica un possible final de tendència baixista; rep aquesta denominació perquè l'espelma tindrà una forma "similar" a la d'una libèl·lula. La libèl·lula alcista té similituds amb el Martell alcista.

## Criteri de reconeixement

* . La tendència prèvia del mercat ha de ser baixista.
* . El següent dia de negociació s'obre amb gap baixista
* . Es forma la libèl·lula tancant al mateix preu d'obertura, o molt, molt a prop (no hi ha cos o és ínfim).
* . L'ombra de l'espelma martell ha de ser molt, molt llarga. Aquest és el factor determinant.
* . Es tolera la presència d'un petit high.

## Explicació

La tendència del mercat era baixista, i en l'obertura del nou dia de negociació es produeix un gap baixista. La tendència baixista continua fins que en un nivell de resistència es produeix un gir alcista. Les posicions baixistes es tanquen ràpidament i són superades per les alcistes que remunten tota la llarga baixada i acaben la jornada tancant a idèntic preu d'obertura o molt, molt a prop (sense cos o ínfim). Els bulls han vençut els bears i les posicions baixistes han quedat, aparentment, debilitades. El mercat ha fallat en continuar essent baixista i els bears ha trobat on estava amagada la demanda.

## Factors importants

El canvi de tendència no es confirmarà fins al següent dia de negociació; les condicions de confirmació són un gran gap alcista i un tancament superior a l'obertura (cos blanc). Tot i així la confiança d'aquest patró és mitja, per bé que donada la seva infreqüència, és major que la del Martell alcista; això no obstant es recomana acompanyar el senyal amb altres confirmacions dels indicadors tècnics o gràfics com ara un trencament de línia de tendència. La seva utilitat intrínseca és la identificació d'un suport on la demanda estava amagada.

## Bibliografia

* «Bullish Dragonfly Doji». Candlesticker. [Consulta: 29 abril 2011].

## Enllaços externs

* Dragonfly Doji
# MMC

MMC té els següents significats:
* Mitsubishi Motors Corporation o Mitsubishi Motors, empresa japonesa fabricant d'automòbils
* Morgan Motor Company, empresa britànica fabricant d'automòbils
* Mail.com Media Corporation, nom antic de l'empresa de continguts digitals PMC (companyia)
* MultiMedia Card, estàndard de targeta de memòria
* Compilador Mercury de Melbourne (del seu nom en anglès Melbourne Mercury Compiler), llenguatge de programació desenvolupat a la Universitat de Melbourne, vegeu Mercury
* 4-Metilmetcationona o mefedrona, substància química de síntesi similar a l'amfetamina, usada com a droga
* Mielomeningocele, cas d'espina bífida
* 2100 en numeració romana.
# Sant Pere de Salàs

Sant Pere de Salàs és l'antiga església parroquial romànica del poble de Salàs de Pallars, del terme municipal del mateix nom, a la comarca del Pallars Jussà.
Devia ser una magnífica església de, almenys, tres naus capçada amb tres absis. Actualment només en queda l'absis central, aprofitat com a capella del cementiri. Conserva, però, una part de la decoració escultòrica que l'ornamentava.
Es té notícia d'aquesta església des del 1111. El 1314 fou visitada, com les més importants esglésies pallareses, per la legació de l'arquebisbe de Tarragona. El 1758, però ja consta com a parroquial la de la Mare de Déu del Coll, i la de sant Pere, com a capella seva.

## Bibliografia

* ADELL I GISBERT, Joan-Albert i CASES I LOSCOS, Maria-Lluïsa. "Sant Pere de Salàs". Dins El Pallars. Barcelona: Enciclopèdia Catalana, 1993 (Catalunya romànica, XV). ISBN 84-7739-566-7
* BELLMUNT I FIGUERAS, Joan. "Salàs de Pallars. Sant Pere". Dins Pallars Jussà, III. Lleida: Pagès Editors, 2000 (Fets, costums i llegendes, 33). ISBN 84-7935-740-1
* GAVÍN, Josep M. Pallars Jussà. Barcelona: Arxiu Gavín, 1981 (Inventari d'esglésies,8). ISBN 84-85180-25-9.

## Enllaços externs

* Institut Cartogràfic de Catalunya
# Casa Miquel (Alins)

La Casa Miquel és una obra d'Alins (Pallars Sobirà) inclosa a l'Inventari del Patrimoni Arquitectònic de Catalunya.

## Descripció

Casa integrada per planta baixa i tres pisos alts, el darrer de mansarda, construïda en fort pendent. La planta baixa és destinada al bestiar. L'entrada a l'habitatge es fa pel primer pis mitjançant una escala. Les parets del pis inferior i dels laterals són de pedra pissarrosa sense desbastar; la façana principal situada en la paret mestre perpendicular al cavall que suporta la coberta de llicorella a dues vessants, forma a partir del primer pis un cos lleugerament més sortit, sostingut amb puntals i tornapuntes de fusta. El seu parament és de cabirons vistos i petit aparell pissarrós lligat amb morter. Al primer pis s'obre al centre una finestra balconera flanquejada per dues finestres, al segon i tercer pis s'obren respectivament dues finestres. En el mur lateral est, damunt la porta d'entrada, hi ha un balcó.

## Referències

* ↑ «Casa Miquel». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 18 setembre 2017].
# Nyassachromis microcephalus

Nyassachromis microcephalus és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 15 cm de longitud total.

## Distribució geogràfica

Es troba a l'Àfrica oriental: llac Malawi.

## Referències

* 1 2 FishBase (anglès)

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City (Estats Units).
* Goldstein, R.J.: Cichlids of the world.T.F.H. Publications Inc. Neptune City, Nova Jersey, Estats Units. Any 1988.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Konings, A., 1990. Ad Konings's book of cichlids and all the other fishes of Lake Malawi. T.F.H. Publications, Inc., Neptune City (Nova Jersey, Estats Units).
* Konings, A. 2001. Malawi Cichlids in their natural habitat. Cichlid Press, Estats Units. 3a edició.
* Maréchal, C. 1991, Nyassachromis. p. 300-302. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren; i ORSTOM, París, França. Vol. 4.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Poll, M. & J.P. Gosse 1995: Genera des poissons d'eau douce de l'Afrique. Mémoire de la Classe des Sciences. Académie royale de Belgique. 9: 1-324.
* Ribbink, A. 1991. Distribution and Ecology of the Cichlids of the African Great Lakes. Pp. 36-59 a M. Keenleyside, ed. Cichlid Fishes: Behavior, Ecology and Evolution. Londres, Gran Bretanya: Chapman and Hall.
* Römer U.: Cichliden Atlas, Bd. 1. Melle. 1311 p. Any 1998.
* Snoeks, J. & M. Hanssens 2004: Identification guidelines to other non-mbuna. Pp. 266-310 a: Snoeks, J. (ed). The cichlid diversity of Lake Malawi/Nyasa/Niassa: identification, distribution and taxonomy. Cichlid Press, El Paso, Texas, Estats Units: 1-360.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Cliodinàmica

Cliodinàmica (de Clio, la musa de la història, i dinàmica, l'estudi de processos temporalment variables), és una conjectura pseudocientífica que postula que les dinàmiques històriques es poden modelar matemàticament. Les principals realitzacions van ser fetes en relació a la modelització matemàtica dels cicles de les dinàmiques socidemogràfiques, com les de Turtxín el 2003 i les d'Korotàiev et al. en 2006, i les grans tendències de la dinàmica del món.

## Referències

* ↑ Higgitt, R. «(Pseudo)scientific history?» (en anglès). The Guardian, 16 agost 2012. [Consulta: 23 octubre 2022].
* ↑ Tsirel, S. V. 2004. On the Possible Reasons for the Hyperexponential Growth of the Earth Population. Mathematical Modeling of Social and Economic Dynamics / Ed. by M. G. Dmitriev and A. P. Petrov, pp. 367–9. Moscow: Russian State Social University, 2004; Korotàiev A., Malkov A., Khaltourina D. 2006. Introduction to Social Macrodynamics: Compact Macromodels of the World System Growth. Moscow: URSS. ISBN 5-484-00414-4; Andrei Korotàiev. The World System urbanization dynamics. History & Mathematics: Historical Dynamics and Development of Complex Societies. Editat per Piotr Turtxín, Leonid Grinin, Andrey Korotayev i Victor C. de Munck. Moscow: KomKniga, 2006. ISBN 5-484-01002-0. P. 44-62, etc.

## Bibliografia

* Asimov, Isaac; Asimov's Chronology of the World; Harper Collins, 1991, ISBN 0-06-270036-7.
* Korotàiev, Malkov A., Khaltourina D. 2006. Introduction to Social Macrodynamics: Compact Macromodels of the World System Growth. Moscow: URSS «Enllaç»..

## Vegeu també

* Macrosociologia
# Jubaila

Jubaila és una vila del Najd a l'Aràbia Saudita (24° 54′ N, 46° 28′ E﻿ / ﻿24.900°N,46.467°E﻿ / 24.900; 46.467) a la riba del Wadi Hanifa entre al-Uyayna i al-Diriyya. Antigament una Djubayla fou la vila principal dels Banu Amir del grup Abd al-Kays però no és segur que sigui la mateixa. Tradicionalment es pensa que fou propera a la històrica vila d'Akraba.
Vers 1446 pertanyia al Al Yazid que foren exterminats per Musa ibn Rabia ibn Mani al-Muraydi, ancestre dels saudites. És esmentada diverses vegades com a lloc d'enfrontament entre els saudites i els Banu Khalid d'al-Ahsa entre 1721 i 1758/1759. El 1740 Muhammad ibn al-Wahhab va destruir la tomba de Zayd ibn al-Khatab (germà del califa Umar) que era en aquesta zona.
# Muirgel

Muirgel va ser una dona irlandesa que va ajudar el seu país per que aconseguís lliurar-se d'un potent enemic. Va matar un dels seus caps el 882 dC.
Muirgel era filla d'un important líder a l'Ulster, Maelechlainn. Segons el Chronicon Scotorum, Muirgel va assassinar el fill d'Ausli amb l'ajuda d'Otir, fill d'Eirgni. El fill d'Ausli era un important cap dels seus enemics, els Vikings. Els historiadors posteriors van recordar aquest acte i altres de similars com una mostra de "lleialtat de parents, amics i país.” de les dones
Encara que la majoria de fonts apunten la història de Muirgel com l'assassinat del cap estranger, hi ha algunes que apunten a una versió lleugerament diferent de la seva vida a la que Muirgel podria haver-se casat Iarnkne per tal de crear una aliança entre els dos pobles. Aquesta versió apareix a El Misteri dels Àngels i Diumenge sagnant: La Història de la rebel·lió irlandesa de 1920, dos novel·les de ficció de Joseph Murphy.

## Referències

* ↑ Cassidy, James Francis. The Women of the Gael. Boston, Massachusetts: The Stratford company, 1922, p. 76–77.
* ↑ MacFirbis, Duald. Chronicum Scotorum: A chronicle of Irish affairs, from the earliest times to A. D. 1135; with a supplement, containing the events from 1141 to 1150; edited, with a translation. Londres: Longmans, Green, Reader, and Dyer, 1866, p. 169.
* ↑ William M. Hennessy, B. MacCarthy. Annala Uladh = Annals of Ulster : otherwise, Annala Senait, Annals of Senat : a chronicle of Irish affairs. Dublin: Printed for H.M. Stationery Off., by A. Thom in Dublin, 1887, p. 449.
* ↑ MacManus, Seumas. The story of the Irish race; a popular history of Ireland. New York: The Irish publishing co., 1921, p. 273.
* ↑ Murphy, Joseph. The Mystery of the Angels. Xlibris Corporation, 2004. ISBN 1462823041.
* ↑ Murphy, Joseph. Bloody Sunday: The Story of the 1920 Irish Rebellion. Xlibris Corporation, 2006. ISBN 146282305X.
# Pere Garau i Canyelles

Pere Garau i Canyelles (Palma, 1860 - Mallorca, 1919) va ser un enginyer balear conegut per haver estat l'autor del traçat del ferrocarril de Sóller i del tramvia de Sóller. També va realitzar un projecte de remodelació del Port de Palma i un altre d'eixample per la mateixa ciutat, tot i que finalment l'ajuntament es va decantar pel projecte presentat per Bernat Calvet i Girona (el pla Calvet). El barri de Pere Garau, de Palma, duu el seu nom.

## Referències

* 1 2 «Pere Garau i Canyelles». Gran Enciclopèdia Catalana. Barcelona: Grup Enciclopèdia Catalana.
# Eric Djemba-Djemba

Eric Daniel Djemba-Djemba (Douala, 4 de maig de 1981) és un futbolista professional camerunès.
Juga de migcampista i el seu equip actual és l'Odense de la lliga danesa.

## Enllaços externs

* Lloc web oficial d'Eric Djemba-Djemba Arxivat 2019-05-25 a Wayback Machine.
# Onawa

Onawa és una població dels Estats Units a l'estat d'Iowa. Segons el cens del 2000 tenia 3.091 habitants.

## Demografia

Segons el cens del 2000, Onawa tenia 3.091 habitants, 1.329 habitatges, i 796 famílies. La densitat de població era de 243,1 habitants/km².
Dels 1.329 habitatges en un 25,4% hi vivien nens de menys de 18 anys, en un 47,3% hi vivien parelles casades, en un 9,4% dones solteres, i en un 40,1% no eren unitats familiars. En el 35% dels habitatges hi vivien persones soles el 20,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,89.
Per edats la població es repartia de la següent manera: un 22,8% tenia menys de 18 anys, un 6,1% entre 18 i 24, un 24,4% entre 25 i 44, un 21,2% de 45 a 60 i un 25,4% 65 anys o més.
L'edat mediana era de 42 anys. Per cada 100 dones de 18 o més anys hi havia 83,2 homes.
La renda mediana per habitatge era de 34.796 $ i la renda mediana per família de 41.250 $. Els homes tenien una renda mediana de 27.981 $ mentre que les dones 20.292 $. La renda per capita de la població era de 17.928 $. Entorn del 3,3% de les famílies i el 6,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Onawa». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Onawa». American Fact Finder. Oficina del Cens dels Estats Units, 12-01-2010.
# Governador general de Jamaica

El Governador General de Jamaica és el representant oficial de la persona que ostenta el títol de rei o reina de Jamaica, que actualment és Carles III del Regne Unit.
El rei nomena el Governador General de Jamaica després de consultar amb el Primer Ministre de Jamaica perquè sigui el seu representant al país. En realitat, ni el rei britànic ni el Governador General tenen cap tipus d'autoritat real en la direcció de l'administració del país, si bé oficialment mantenen poders de reserva sota la Constitució de Jamaica que els permetrien d'assumir el control del govern de la nació en cas d'estat d'emergència. El veritable poder executiu i el legislatiu recauen en els representants electes del poble.
El Governador General representa el Rei a les ocasions cerimonials, com l'obertura del Parlament, així com en el lliurament de condecoracions i en les marxes militars. La Constitució li atorga poder per actuar en una sèrie de qüestions concretes, com ara triar i disciplinar als oficials del servei civil, prorrogar el mandat del Parlament i algunes qüestions més, encara que en molt pocs casos té poder per actuar sota la seva sencera discreció.

## Llista de Governadors Generals des de 1962

* Sir Kenneth Blackburne (6 d'agost-30 de novembre 1962)
* Sir Clifford Campbell (1 de desembre 1962-2 de març 1973)
* Sir Herbert Duffus (2 de març-27 de juny 1973) (en funcions)
* Sir Florizel Glasspole (27 de juny 1973-31 de març 1991)
* Edward Zacca (31 de març-1 d'agost 1991) (en funcions)
* Sir Howard Cooke (1 d'agost 1991-15 de febrer 2006)
* Sir Kenneth O. Hall (15 de febrer 2006-26 de febrer 2009)
* Sir Patrick Allen (26 de febrer 2009–actualitat)

## Referències

* ↑ "Govern de Jamaica" Arxivat 2007-06-06 a Wayback Machine., Servei d'Informació de Jamaica

## Enllaços externs

* Governor General of Jamaica – Lloc web oficial
# Llenguatge escrit

El llenguatge escrit és la representació d'un idioma per mitjà d'un sistema d'escriptura.
El llenguatge escrit existeix només com a complement per especificar el llenguatge parlat. És a dir, no hi ha cap llenguatge que només s'escrigui (o s'escrigués). Tanmateix, sovint el llenguatge és considerat com una forma forma més «correcte» i estàndard de l'idioma.
Els llenguatges escrits evolucionen més lentament que les seves respectives llengües parlades. Quan un o més registres d'una llengua divergeixen molt d'una llengua parlada, el resultat és anomenat "diglòssia". Tanmateix, aquesta diglòssia és considerada com un llenguatge literari i altres registres, especialment si el sistema d'escriptura en reflecteix la pronunciació.
Les últimes investigacions sobre l'aprenentatge del llenguatge escrit revelen que es produeix de manera total i no fragmentada. És per això que els mestres han de canviar les seves formes d'ensenyament. El Programa d'Educació Preescolar 2004 diu que «...l'aprenentatge del llenguatge escrit és un treball intel·lectual i no una activitat motriu» i suggereix que l'apropament a aquest contingut es realitzi a través d'obrir oportunitats per explorar i conèixer els diversos tipus de text que es fan servir a la vida quotidiana, així com participar en situacions on s'utilitzi el llenguatge escrit tal com és: textos complets, idees completes, amb significat i sentit comunicatiu. Es pot abordar a partir de situacions que impliquin l'ús dels diversos textos:
* Taller de cuina a través de preparar plats basant-se en receptaris.
* Escriure cartes a un company malalt o que compleix anys, a la mama o el papa, etc.
* Seleccionar i buscar informació a partir d'una investigació sobre un problema determinat.
* Lectura gratuïta a través del llibre de la setmana.
* Elaboració d'un diari de grup o personal, amb l'ajuda dels pares i el mestre.
* Elaboració de recomanacions per a nens d'altres grups sobre quins llibres llegir de la biblioteca escolar o de l'aula.
* Elaborar un llibre de poemes amb aportacions de tots els membres del grup.
* Lectura de notícies dels diaris locals.
* Elaboració del diari o la gaseta del grup.
Dependrà del compromís de cada mestre per reorientar el seu procés d'ensenyament, de la capacitat de "desaprendre" les velles pràctiques, que encara es valoren però que pels nens no tenen cap sentit.

## Vegeu també

* Sistema d'escriptura
* Escriptura (lingüística)
* Història de l'escriptura

## Referències

* ↑ «llenguatge | enciclopèdia.cat». [Consulta: 7 setembre 2020].
* ↑ «skriftspråk» (en suec). ne.se. [Consulta: 7 setembre 2020].